Discoverer 19

Ο Discoverer 19 ή RM-1 ήταν αμερικανικός δορυφόρος επίδειξης τεχνολογίας, ο οποίος εκτοξεύτηκε το 1960. Βασίζονταν τεχνολογικά στο στάδιο πυραύλου Agena-B.

Αποστολή 
Εκτοξεύτηκε στις 20 Δεκεμβρίου 1960 (20:32 UTC) από την αεροπορική βάση Βάντενμπεργκ με πύραυλο Thor DM-21 Agena-B. Όταν τέθηκε με επιτυχία σε χαμηλή περιγήινη τροχιά, έλαβε την ονομασία Χάρβαρντ 1960 Tau 1.

Ο Discoverer 19 είχε μάζα 1060 kg και αποστολή του ήταν η δοκιμή/επίδειξη διάφορων τεχνολογιών στα πλαίσια του αντιβαλλιστικού συστήματος έγκαιρης προειδοποίησης Midas, συμπεριλαμβανομένων και αισθητήρων υπερύθρων. Παρέμεινε σε τροχιά μέχρι και την 23η Ιανουαρίου 1961, οπότε και καταστράφηκε στην ατμόσφαιρα.

Δείτε επίσης 
 Διαστημικές αποστολές το 1960

Παραπομπές 

Δορυφόροι Discoverer
Διαστημικές αποστολές το 1960